**Zmluva o poskytovaní finančných prostriedkov na tehotenské štipendiá**

**č. :**

uzatvorená podľa §262 ods. 1 a §269 Obchodného zákonníka,

§19 zákona č. 523/2004 o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 149a zákona č. 245/2008 Z. z o výchove a vzdelávaní (školský zákon) a o zmene a doplnení niektorých zákonov v znení neskorších predpisov

(ďalej len „zmluva“)

**Zmluvné strany:**

1.

Sídlo:

Zastúpený:

IČO:

Bankové spojenie:

Číslo účtu:

Č. tel./fax:

e-mail:

(ďalej len „škola“)

a

2. **Centrum vedecko-technických informácií SR**

Sídlo: Lamačská cesta 8A, 840 05 Bratislava

Zastúpený: prof. PharmDr. Ján Kyselovič, CSc., generálny riaditeľ

IČO: 00151882

Bankové spojenie: ŠTÁTNA POKLADNICA

Číslo účtu: SK05 8180 0000 0070 0006 4743

Č. tel./fax: 02 69253102, 02 69295230 / 0265426186

e-mail:

(ďalej len „CVTI SR“)

(škola a CVTI SR spolu ďalej len „zmluvné strany“)

**Preambula**

Zmluvné strany uzatvárajú túto zmluvu na základe ustanovenia § 149a školského zákona, ktorý upravuje podmienky poskytovania tehotenského štipendia (ďalej len „štipendium“) tehotnej žiačke strednej školy (ďalej len „žiačka“).

**Čl. I.**

**Predmet zmluvy**

CVTI SR sa zaväzuje poskytnúť škole finančné prostriedky na štipendiá a škola sa zaväzuje poskytovať štipendiá za podmienok ustanovených v školskom zákone a v tejto zmluve.

**Čl. II.**

**Povinnosti školy**

1. Škola je povinná prostredníctvom riaditeľa školy:
2. Zabezpečiť informovanie žiačok o podmienkach priznania štipendia a poskytnúť im písomný formulár „Žiadosť o priznanie tehotenského štipendia“ (ďalej len „žiadosť“) uvedený v Prílohe č. 1;
3. V súlade so zákonom prijímať žiadosti, ktorých prílohou je lekárske potvrdenie o tom, že žiačke začal 27. týždeň pred očakávaným dňom pôrodu určený lekárom a potvrdenie Sociálnej poisťovne o tom, že žiačke nevznikol nárok na výplatu tehotenského;
4. Posúdiť, či žiačka spĺňa podmienky na priznanie štipendia a rozhodnúť v súlade so školským zákonom o priznaní štipendia;
5. Bezodkladne oznámiť CVTI SR, že poskytnutie štipendia žiačke za jeden alebo viac kalendárnych mesiacov bolo neoprávnené, a vyzvať žiačku na vrátenie neoprávnene prijatej sumy (v súlade s § 451 a nasl. Občianskeho zákonníka). Rovnaký postup škola uplatní aj v prípade, že poskytne štipendium v dôsledku nepravdivých alebo neúplných údajov uvedených v žiadosti alebo ak žiačka neoznámi škole zmenu skutočností rozhodujúcich na priznanie štipendia. O vrátenú sumu škola zníži žiačke štipendium v nasledujúcom kalendárnom mesiaci alebo vrátenú sumu štipendia poukáže na účet CVTI SR a zároveň zašle CVTI SR príslušné účtovné doklady (napr. príjmový pokladničný doklad, výpis z banky);
6. Zabezpečiť poskytovanie štipendia najneskôr do 10. dňa príslušného kalendárneho mesiaca, a to aj spätne za všetky mesiace, na ktoré žiačke vznikol nárok; na bankový účet žiačky vedený v Slovenskej republike uvedený v žiadosti.
7. V oblasti finančného zabezpečenia plnenia predmetu zmluvy je škola povinná:
8. Spracovať žiadosti, určiť celkový počet priznaných štipendií a na základe toho určiť sumu potrebnú na ich poskytnutie. Výšku tejto sumy škola uvedie v „Žiadosti strednej školy o platbu – tehotenské štipendium“ uvedenej v prílohe č. 2 (ďalej len „súhrnná žiadosť o platbu“) a spolu s rozhodnutiami riaditeľa školy o priznaní štipendií za príslušný kalendárny mesiac odošle CVTI SR do 20. dňa kalendárneho mesiaca (vrátane mesiacov júl a august) predchádzajúceho mesiacu, v ktorom budú štipendiá poskytnuté; uvedené sa nevzťahuje na štipendiá za tie kalendárne mesiace, v ktorých boli podané žiadosti; štipendiá za tieto mesiace budú podľa potreby zahrnuté v súhrnnej žiadosti o platbu za nasledujúci kalendárny mesiac a poskytnuté žiačke v najbližšom výplatnom termíne podľa ods. 1 písm. e);
9. Po poskytnutí štipendií za príslušný kalendárny mesiac zaslať CVTI SR žiadosť o zúčtovanie sumy (ďalej len „platba“), ktorú jej CVTI SR poskytlo na štipendiá v predchádzajúcom kalendárnom mesiaci, spolu s kópiami účtovného dokladu (výpis z bankového účtu školy). Žiadosť o zúčtovanie poskytnutej platby (Príloha č. 3) škola zašle CVTI SR spolu so súhrnnou žiadosťou o platbu za nasledujúci kalendárny mesiac.
10. Priebežne aktualizovať počet a výšku poskytovaných štipendií v súlade s § 149a ods. 8 školského zákona.
11. Uvádzať pravdivé údaje v súhrnnej žiadosti o platbu a v žiadosti o zúčtovanie poskytnutej platby.
12. Škola sa zaväzuje uchovávať účtovné doklady týkajúce sa štipendií v súlade s § 35 zákona č. 431/2002. Z. z. o účtovníctve v znení neskorších predpisov.

**Čl. III.**

**Povinnosti CVTI SR**

1. CVTI SR poskytne škole finančné prostriedky (ďalej len „platba“) vo výške požadovanej sumy uvedenej v súhrnnej žiadosti o platbu podľa čl. II. ods. 2 písm. a) za príslušný kalendárny mesiac na bankový účet školy uvedený v záhlaví zmluvy, a to do 30. dňa kalendárneho mesiaca predchádzajúceho mesiacu, za ktorý škola požaduje platbu (vrátane mesiacov júl a august), ktorú použije na poskytnutie štipendií.

**Čl. IV.**

**Trvanie a zánik zmluvy**

1. Táto zmluva sa uzatvára na dobu neurčitú.
2. Zmluva zaniká:
3. písomnou dohodou zmluvných strán;

b) odstúpením od zmluvy v prípadoch ustanovených zákonom a touto  
zmluvou. Odstúpenie je účinné doručením jeho písomného vyhotovenia na adresu druhej zmluvnej strany uvedenú v záhlaví zmluvy; týmto dňom sa zmluva zrušuje.

1. V prípade, že škola poruší ktorúkoľvek povinnosť vyplývajúcu zo zmluvy, pričom  
    k možnej náprave nedôjde ani v primeranej dodatočnej lehote poskytnutej škole vo  
    výzve CVTI SR doručenej na adresu školy uvedenú v záhlaví zmluvy, je CVTI SR  
    oprávnené odstúpiť od zmluvy.

1. Ukončenie zmluvy nemá vplyv na povinnosti zmluvných strán vyplývajúce   
   z príslušných právnych predpisov. V súvislosti s ukončením zmluvy sa zmluvné strany zaväzujú splniť všetky potrebné finančné, monitorovacie a organizačné povinnosti uvedené v čl. II. a III. tejto zmluvy.

**Čl. V.**

**Zodpovednosť za škodu a sankcie**

1. Zmluvná strana, ktorá poruší svoju povinnosť z tohto záväzkového vzťahu, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť za škodu sa ďalej spravuje ustanovením § 373 a nasl. Obchodného zákonníka.
2. Škola berie na vedomie, že finančné prostriedky určené na štipendiá, sú poskytované zo štátneho rozpočtu Slovenskej republiky. Na použitie týchto prostriedkov, kontrolu použitia týchto prostriedkov a ukladanie a vymáhanie sankcií za porušenie finančnej disciplíny, sa vzťahujú ustanovenia príslušných  právnych predpisov[[1]](#footnote-1).
3. Škola je povinná dodržiavať ustanovenia zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z.z.“) a povinnosti, ktoré jej vyplývajú z tejto zmluvy. Porušenie ustanovení tejto zmluvy alebo uvedeného zákona sa považuje za porušenie finančnej disciplíny a sú s ním spojené sankcie uvedené v § 31 zákona č. 523/2004 Z. z.

**Čl. VI.**

**Záverečné ustanovenia**

1. Akékoľvek zmeny na strane zmluvných strán, najmä zmenu kontaktných údajov, štatutárneho orgánu, bankového účtu a pod. (ďalej len „zmeny údajov“), sú zmluvné strany povinné do 14 dní odo dňa vzniku zmeny písomne oznámiť druhej zmluvnej strane na adresu uvedenú v záhlaví zmluvy. Spolu s oznámením zmeny údajov je potrebné predložiť druhej zmluvnej strane aj kópiu príslušnej listiny preukazujúcej zmenu údajov.

2. Zmluvou nie sú dotknuté povinnosti zmluvných strán, ktoré im vyplývajú z príslušných  
 právnych predpisov.

3. Zmluvné strany sa dohodli, že meniť a dopĺňať túto zmluvu možno len po vzájomnej  
 dohode formou očíslovaných písomných dodatkov, ktoré sú neoddeliteľnou súčasťou   
 tejto zmluvy, ak zmluva neustanovuje inak. Zmluvné strany sa k návrhu dodatku  
 vyjadria v lehote do 30 kalendárnych dní odo dňa jeho doručenia.

4. Vzťahy medzi zmluvnými stranami výslovne neupravené v zmluve sa riadia  
príslušnými ustanoveniami Obchodného zákonníka, školského zákona, zákona č.  
523/2004 Z. z. a ďalších právnych predpisov.

5. Neoddeliteľnou súčasťou tejto zmluvy sú Príloha č. 1, 2 a 3.

6. Zmluva je vyhotovená v 2 originálnych rovnopisoch, z ktorých po podpise dostane  
 každá zmluvná strana jeden rovnopis zmluvy.

7.  Zmluva nadobúda platnosť dňom podpisu zmluvnými stranami a účinnosť dňom  
 nasledujúcim po dni jej zverejnenia v Centrálnom registri zmlúv.

8. Zmluvné strany vyhlasujú, že zmluvu si prečítali, jej obsahu porozumeli, tento  
 zodpovedá skutočnému prejavu ich vôle a na znak vzájomného súhlasu ju podpisujú.

**Príloha**

Príloha č. 1 - Žiadosť o priznanie tehotenského štipendia

Príloha č. 2 - Súhrnná žiadosť o platbu – tehotenské štipendium

Príloha č. 3 - Žiadosť o zúčtovanie poskytnutej platby

V Bratislave dňa ..........2023 V .....................… dňa ..........2023

Za CVTI SR : Za školu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. PharmDr. Ján Kyselovič, CSc.

generálny riaditeľ

1. ) napr. zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov [↑](#footnote-ref-1)